דן זקס

דן זקס (26 באפריל 1931 - 14 ביוני 2015; נולד כ-פטר יוליוס זקס; בגרמנית: Peter Julius Sachs) היה סוציולוג, עיתונאי, מרצה, סופר ומתרגם ישראלי.

ביוגרפיה 
פטר יוליוס זקס נולד בברלין כבן יחיד להורים יהודים מהמעמד הגבוה. אמו נקראה אספירה ואביו, אריך זקס, היה אמרגן ואיש עסקים מצליח בגרמניה.

עם עליית המפלגה הנאצית לשלטון ב-1933 מצב המשפחה החל להרע ולאחר ליל הבדולח הם עלו לארץ ישראל, השם פטר עוברת לדן, אריך לאריה ואספירה לאסתר.

באמצע שנות ה-40 של המאה ה-20 היה חניך בנוער העובד ולמד והתגורר בפנימייה לחקלאות כפר הנוער בן שמן.

במלחמת העצמאות שירת זקס כקשר באזור גוש דן במסגרת הגדנ"ע, הוא היה בין המחברים את הערים היהודיות תל אביב וחולון וחמק מהצלפים הערבים ביפו.

לאחר סיום שירותו הצבאי היה חבר בקיבוץ נחשון, שם נישא בשנת 1955 לחברת הקיבוץ חנה ויחד הם עברו לחולון.

החל מ-1954 עבד בעתי"ם, וב-1957 החל לכתוב את הטור "הבחינה המוסרית", שבו הביע בקיצור את עמדותיו בסוגיות פילוסופיות, לעיתון על המשמר, עיתון ציוני-סוציאליסטי בבעלות השומר הצעיר שהיה מזוהה פוליטית עם מפ"ם.

ב-1962 יצא לטיול במזרח אסיה עם דגש על יפן כולל העיר הירושימה, כשחזר לישראל הרצה במספר מקומות בישראל על ביקורו בעיר שהופצצה בפצצת אטום אך לפני 17 שנים, ב-1963 יצא ספרו הראשון "מסע יפן", יומן המסע שלו במזרח אסיה בשילוב תמונות שצילם. זקס רשם חברת הוצאות לאור בשם "עדה" ובמסגרתה הוציא את הספר.

זקס הרבה לכתוב גם בחותם, מוסף "על המשמר", וכתב מגוון כתבות ומאמרים בעל המשמר במקביל למדור הבחינה המוסרית, ככותב בכיר בעל המשמר זקס היה גם חבר קבוע בוועידת מפ''ם, שהיוותה מעין פרלמנט של המפלגה.

ב-1966 שימש ראש המשלחת של מפ"ם לוועידה העולמית ה-21 נגד פצצות אטום ומימן שנערכה בהירושימה.

ב-1968 השלים תעודת בגרות והתקבל ללימודי מדע המדינה באוניברסיטת תל אביב.

ב-1971 יצא לאור תרגומו של זקס לעברית את הספר היפני הקלאסי מעשה גנז'י בהוצאת שוקן.

ב-1976 השלים תואר שני במדע המדינה, מאוחר יותר הוא השלים גם תואר ראשון בסוציולוגיה, הוא עזב את העיתונות ונעשה מרצה למדע המדינה וסוציולוגיה בבית ברל ולאחר מכן מורה לאזרחות ב"תיכון חדש" בחולון, שם לימד עד 1994.

רשימת ספריו (חלקי) 
 מסע יפן, 1963 בהוצאת עדה
חוצלארץ, 1977 בהוצאת שוקן, איורים: שמואל כץ
 מדינה מול מדינות: מקראה ביחסים בינלאומיים, 1980 בהוצאת עם עובד
 דמוקראטיה מהי? יחידה 3 מבנה חברתי ודמוקרטיה, 1980, קורס לאוניברסיטה הפתוחה.
כללי המשחק- תדריך למורה, 1988 בהוצאת הטלוויזיה החינוכית הישראלית
 המדינה והפרט, 1993 בהוצאת משרד החינוך

קישורים חיצוניים
 

עיתונאים ישראלים
עיתונאים כותבי עברית
סופרים ישראלים
מתרגמים ישראלים
סופרים כותבי עברית
מורים לאזרחות בישראל
בוגרי אוניברסיטת תל אביב
ישראלים ילידי גרמניה
בוגרי הנוער העובד והלומד
פעילי מפ"ם
סגל על המשמר
ישראלים במלחמת העצמאות
בוגרי כפר הנוער בן שמן
אנשי העלייה החמישית
חולון: אישים
יהודים גרמנים
ישראלים שנולדו ב-1931
ישראלים שנפטרו ב-2015